Andresen opplevde høgdepunktet som idrettsmann då han vart verdsmeister på 10 km i Holmenkollen i 2000. Med ei strafferunde gjekk han i mål på tida 23.51,2, nok til å slå andremann Pavel Rostovtsev frå Russland, som skaut prikkfritt, med over ni sekundar. Seianre i meisterskapen gjekk Andresen den andre etappen for Noreg på stafetten, der det vart sølvmedalje etter Russland. Etter ein bronsemedalje på VM-staetten lukkast Noreg endeleg å vinne stafettgull under dei olympiske leikane i Salt Lake City. Halvard Hanevold, Frode Andresen, Egil Gjelland og ankermannen Ole Einar Bjørndalen syrgde for norsk siger, den fyrste i øvinga på 35 år.